Ericu950/Stoicheia-meter-silver huggingface dataset:
ἐν παιδοτρίβου δὲ καθίζοντας τὸν μηρὸν ἔδει προβαλέσθαι τοὺς παῖδας , ὅπως τοῖς ἔξωθεν μηδὲν δείξειαν ἀπηνές ·
εἶτ αὖ πάλιν αὖθις ἀνιστάμενον συμψῆσαι , καὶ προνοεῖσθαι εἴδωλον τοῖσιν ἐρασταῖσιν τῆς ἥβης μὴ καταλείπειν .
ἠλείψατο δ ἂν τ οὐμφαλοῦ οὐδεὶς παῖς ὑπένερθεν τότ ἄν , ὥστε τοῖς αἰδοίοισι δρόσος καὶ χνοῦς ὥσπερ μήλοισιν ἐπήνθει ·
οὐ δ ἂν μαλακὴν φυρασάμενος τὴν φωνὴν πρὸς τὸν ἐραστὴν αὐτὸς ἑαυτὸν προαγωγεύων τοῖς ὀφθαλμοῖς ἐβάδιζεν , οὐ δ ἀνελέσθαι δειπνοῦντ ἐξῆν καὶ κεφάλαιον ῥαφανῖδος , οὐ δ ἄννηθον τῶν πρεσβυτέρων ἁρπάζειν οὐ δὲ σέλινον , οὐ δ ὀψοφαγεῖν οὐ δὲ κιχλίζειν οὐ δ ἴσχειν τὼ πόδ ἐναλλάξ .
ἀρχαῖά γε καὶ Διιπολιώδη καὶ τεττίγων ἀνάμεστα καὶ Κηκείδου καὶ Βουφονίων 0 .
ἀλλ οὖν ταῦτ ἐστὶν ἐκεῖνα , ἐξ ὧν ἄνδρας Μαραθωνομάχας ἡμὴ παίδευσις ἔθρεψεν .
σὺ δὲ τοὺς νῦν εὐθὺς ἐν ἱματίοισι διδάσκεις ἐντετυλίχθαι ·
ὥστε μ ἀπάγχεσθ , ὅταν ὀρχεῖσθαι Παναθηναίοις δέον αὐτοὺς τὴν ἀσπίδα τῆς κωλῆς προέχων ἀμελῇ τῆς Τριτογενείας 0 .
πρὸς ταῦτ ὦ μειράκιον θαρρῶν ἐμὲ τὸν κρείττω λόγον αἱροῦ ·
κ ἀπιστήσει μισεῖν ἀγορὰν καὶ βαλανείων ἀπέχεσθαι , καὶ τοῖς αἰσχροῖς αἰσχύνεσθαι , κ ἂν σκώπτῃ τίς σε φλέγεσθαι ·
καὶ τῶν θάκων τοῖς πρεσβυτέροις ὑπανίστασθαι προσιοῦσιν , καὶ μὴ περὶ τοὺς σαυτοῦ γονέας σκαιουργεῖν , ἄλλο τε μηδὲν αἰσχρὸν ποιεῖν , ὅτι τῆς αἰδοῦς μέλλεις τ ἄγαλμ ἀναπλάττειν ·
μη δ εἰς ὀρχηστρίδος εἰσᾴττειν , ἵνα μὴ πρὸς ταῦτα κεχηνὼς μήλῳ βληθεὶς ὑπὸ πορνιδίου τῆς εὐκλείας ἀποθραυσθῇς ·
μη δ ἀντειπεῖν τῷ πατρὶ μηδέν , μη δ Ἰαπετὸν καλέσαντα μνησικακῆσαι τὴν ἡλικίαν ἐξ ἧς ἐνεοττοτροφήθης .
εἰ ταῦτ ὦ μειράκιον πείσει τούτῳ , νὴ τὸν Διόνυσον τοῖς Ἱπποκράτους υἱέσιν εἴξεις καὶ σε καλοῦσι βλιτομάμμαν .
ἀλλ οὖν λιπαρός γε καὶ εὐανθὴς ἐν γυμνασίοις διατρίψεις , οὐ στωμύλλων κατὰ τὴν ἀγορὰν τριβολεκτράπελ οἷάπερ οἱ νῦν , οὐ δ ἑλκόμενος περὶ πραγματίου γλισχραντιλογεξεπιτρίπτου 0 ·
ἀλλ εἰς Ἀκαδήμειαν κατιὼν ὑπὸ ταῖς μορίαις ἀποθρέξει στεφανωσάμενος καλάμῳ λευκῷ μετὰ σώφρονος ἡλικιώτου , μίλακος ὄζων καὶ ἀπραγμοσύνης καὶ λεύκης φυλλοβολούσης , ἦρος ἐν ὥρᾳ χαίρων , ὁπόταν πλάτανος πτελέᾳ ψιθυρίζῃ .
ἢν ταῦτα ποιῇς ἁγὼ φράζω , καὶ πρὸς τούτοις προσέχῃς τὸν νοῦν , ἕξεις ἀεὶ στῆθος λιπαρόν , χροιὰν λαμπράν , ὤμους μεγάλους , γλῶτταν βαιάν , πυγὴν μεγάλην , πόσθην μικράν .
ἢν δ ἅπερ οἱ νῦν ἐπιτηδεύῃς , πρῶτα μὲν ἕξεις χροιὰν ὠχράν , ὤμους μικρούς , στῆθος λεπτόν , γλῶτταν μεγάλην , πυγὴν μικράν , κωλῆν μεγάλην , ψήφισμα μακρόν , καὶ σ ἀναπείσει τὸ μὲν αἰσχρὸν ἅπαν καλὸν ἡγεῖσθαι , τὸ καλὸν δ αἰσχρόν 0 1 ·
καὶ πρὸς τούτοις τῆς Ἀντιμάχου καταπυγοσύνης ἀναπλήσει .
ὦ καλλίπυργον σοφίαν κλεινοτάτην ἐπασκῶν , ὡς ἡδύ σου τοῖσι λόγοις σῶφρον ἔπεστιν ἄνθος .
εὐδαίμονες δ ἦσαν ἄρ οἱ ζῶντες τότ ἐπὶ τῶν προτέρων  ·
πρὸς τάδε σ ὦ κομψοπρεπῆ μοῦσαν ἔχων , δεῖ σε λέγειν τι καινόν , ὡς ηὐδοκίμηκεν ἁνήρ .
δεινῶν δέ σοι βουλευμάτων ἔοικε δεῖν πρὸς αὐτόν , εἴπερ τὸν ἄνδρ ὑπερβαλεῖ καὶ μὴ γέλωτ ὀφλήσεις .
καὶ μὴν πάλαι γ ἐπνιγόμην τὰ σπλάγχνα κ ἀπεθύμουν ἅπαντα ταῦτ ἐναντίαις γνώμαισι συνταράξαι .
ἐγὼ γὰρ ἥττων μὲν λόγος δι αὐτὸ τοῦτ ἐκλήθην ἐν τοῖσι φροντισταῖσιν , ὅτι πρώτιστος ἐπενόησα τοῖσιν νόμοις καὶ ταῖς δίκαις τ ἀναντί ἀντιλέξαι .
καὶ τοῦτο πλεῖν ἢ μυρίων ἔστ ἄξιον στατήρων , αἱρούμενον τοὺς ἥττονας λόγους ἔπειτα νικᾶν 0 .
σκέψαι δὲ τὴν παίδευσιν ᾗ πέποιθεν ὡς ἐλέγξω , ὅστις σε θερμῷ φησι λοῦσθαι πρῶτον οὐκ ἐάσειν .
καίτοι τίνα γνώμην ἔχων ψέγεις τὰ θερμὰ λουτρά ;
ὁτιὴ κάκιστόν ἐστι καὶ δειλὸν ποιεῖ τὸν ἄνδρα .
εὐθὺς γάρ σ ἔχω μέσον λαβὼν ἄφυκτον .
καί μοι φράσον , τῶν τοῦ Διὸς παίδων τίν ἄνδρ ἄριστον ψυχὴν νομίζεις , εἰπέ , καὶ πλείστους πόνους πονῆσαι .
ἐγὼ μὲν οὐδέν Ἡρακλέους βελτίον ἄνδρα κρίνω .
ποῦ ψυχρὰ δῆτα πώποτ εἶδες Ἡράκλεια λουτρά ;
καίτοι τίς ἀνδρειότερος ἦν ;
ταῦτ ἐστὶ ταῦτ ἐκεῖνα , ἃ τῶν νεανίσκων ἀεὶ δι ἡμέρας λαλούντων πλῆρες τὸ βαλανεῖον ποιεῖ , κενὰς δὲ τὰς παλαίστρας .
εἶτ ἐν ἀγορᾷ τὴν διατριβὴν ψέγεις ·
ἐγὼ δ ἐπαινῶ .
εἰ γὰρ πονηρὸν ἦν , Ὅμηρος οὐδέποτ ἂν ἐποίει τὸν Νέστορ ἀγορητὴν ἂν οὐ δὲ τοὺς σοφοὺς ἅπαντας .
ἄνειμι δῆτ ἐντεῦθεν ἐς τὴν γλῶτταν , ἣν ὁδὶ μὲν οὔ φησι χρῆναι τοὺς νέους ἀσκεῖν , ἐγὼ δέ φημι .
καὶ σωφρονεῖν αὖ φησι χρῆναι ·
δύο κακὼ μεγίστω 0 .
ἐπεὶ σὺ διὰ τὸ σωφρονεῖν τῷ πώποτ εἶδες ἤδη ἀγαθάν τι γενόμενον , φράσον , καί μ ἐξέλεγξον εἰπών .
πολλοῖς 0 .
ὁ γοῦν Πηλεὺς ἔλαβε διὰ τοῦτο τὴν μάχαιραν .
μάχαιραν 0 ;
ἀστεῖόν γε κέρδος ἔλαβεν ὁ κακοδαίμων .
ὑπέρβολος δ οὑκ τῶν λύχνων πλεῖν ἢ τάλαντα πολλὰ εἴληφε διὰ πονηρίαν , ἀλλ οὐ μὰ Δί οὐ μάχαιραν 0 .
καὶ τὴν Θέτιν γ ἔγημε διὰ τὸ σωφρονεῖν ὁ Πηλεύς .
κ ᾆτ ἀπολιποῦσά γ αὐτὸν ᾤχετ ·
οὐ γὰρ ἦν ὑβριστὴς οὐ δ ἡδὺς ἐν τοῖς στρώμασιν τὴν νύκτα παννυχίζειν ·
γυνὴ δὲ σιναμωρουμένη χαίρει ·
σὺ δ εἶ Κρόνιππος .
σκέψαι γὰρ ὦ μειράκιον ἐν τῷ σωφρονεῖν ἅπαντα ἅνεστιν , ἡδονῶν θ ὅσων μέλλεις ἀποστερεῖσθαι , παίδων γυναικῶν κοττάβων ὄψων πότων κιχλισμῶν .
καίτοι τί σοι ζῆν ἄξιον , τούτων ἐὰν στερηθῇς 0 ;
πάρειμ ἐντεῦθεν ἐς τὰς τῆς φύσεως ἀνάγκας .
ἥμαρτες , ἠράσθης , ἐμοίχευσάς τι , κ ᾆτ ἐλήφθης ·
ἀπόλωλας ·
ἀδύνατος γὰρ εἶ λέγειν .
ἐμοὶ δ ὁμιλῶν χρῶ τῇ φύσει , σκίρτα , γέλα , νόμιζε μηδὲν αἰσχρόν .
μοιχὸς γὰρ ἢν τύχῃς ἁλούς , τάδ ἀντερεῖς πρὸς αὐτόν , ὡς οὐδὲν ἠδίκηκας ·
εἶτ ἐς τὸν Δί ἐπανενεγκεῖν , κ ἀκεῖνος ὡς ἥττων ἔρωτός ἐστι καὶ γυναικῶν 0 ·
καίτοι σὺ θνητὸς ὢν θεοῦ πῶς μεῖζον ἂν δύναιο ;
τί δ ἢν ῥαφανιδωθῇ πιθόμενός σοι τέφρᾳ τε τιλθῇ , ἕξει τινὰ γνώμην λέγειν τὸ μὴ εὐρύπρωκτος εἶναι ;
ἢν δ εὐρύπρωκτος ᾖ , τί πείσεται κακόν ;
τί μὲν οὖν ἂν ἔτι μεῖζον πάθοι τούτου ποτέ ;
τί δῆτ ἐρεῖς , ἢν τοῦτο νικηθῇς ἐμοῦ ;
σιγήσομαι .
φέρε δή μοι φράσον ·
συνηγοροῦσιν ἐκ τίνων ;
ἐξ εὐρυπρώκτων .
πείθομαι .
τραγῳδοῦσ ἐκ τίνων 0 ;
εὖ λέγεις .
δημηγοροῦσι δ ἐκ τίνων ;
ἆρα δῆτ ἔγνωκας ὡς οὐδὲν λέγεις ;
καὶ τῶν θεατῶν ὁπότεροι πλείους σκόπει 0 .
καὶ δὴ σκοπῶ .
τί δῆθ ὁρᾷς ;
πολὺ πλείονας νὴ τοὺς θεοὺς τοὺς εὐρυπρώκτους 0 ·
τουτονὶ γοῦν οἶδ ἐγὼ κ ἀκεινονὶ καὶ τὸν κομήτην τουτονί .
τί δῆτ ἐρεῖς ;
ἡττήμεθ ·
ὦ κινούμενοι πρὸς τῶν θεῶν δέξασθέ μου θο ἰμάτιον θ οἰμάτιον , ὡς ἐξαυτομολῶ πρὸς ὑμᾶς .
πότερα τοῦτον ἀπάγεσθαι λαβὼν βούλει τὸν υἱόν , ἢ διδάσκω σοι λέγειν ;
δίδασκε καὶ κόλαζε καὶ μέμνησ ὅπως εὖ μοι στομώσεις αὐτόν , ἐπὶ μὲν θάτερα οἷον δικιδίοις , τὴν δ ἑτέραν αὐτοῦ γνάθον στόμωσον οἵαν ἐς τὰ μείζω πράγματα 0 1 .
ἀμέλει κομιεῖ τοῦτον σοφιστὴν δεξιόν .
ὠχρὸν μὲν οὖν οἶμαί γε καὶ κακοδαίμονα 0 .
χωρεῖτέ νυν .
οἶμαι δέ σοι ταῦτα μεταμελήσειν .
τοὺς κριτὰς ἃ κερδανοῦσιν , ἤν τι τόνδε τὸν χορὸν ὠφελῶσ ἐκ τῶν δικαίων , βουλόμεσθ ἡμεῖς φράσαι .
πρῶτα μὲν γάρ , ἢν νεᾶν βούλησθ ἐν ὥρᾳ τοὺς ἀγρούς , ὕσομεν πρώτοισιν ὑμῖν , τοῖσι δ ἄλλοις ὕστερον 0 .
εἶτα τὸν καρπὸν τεκούσας ἀμπέλους φυλάξομεν , ὥστε μή τ αὐχμὸν πιέζειν μή τ ἄγαν ἐπομβρίαν .
ἢν δ ἀτιμάσῃ τις ἡμᾶς θνητὸς ὢν οὔσας θεάς , προσεχέτω τὸν νοῦν , πρὸς ἡμῶν οἷα πείσεται κακά , λαμβάνων οὔ τ οἶνον οὔ τ ἄλλ οὐδὲν ἐκ τοῦ χωρίου .
ἡνίκ ἂν γὰρ αἵ τ ἐλαῖαι βλαστάνωσ αἵ τ ἄμπελοι , ἀποκεκόψονται ·
τοιαύταις σφενδόναις παιήσομεν .
ἢν δὲ πλινθεύοντ ἴδωμεν , ὕσομεν καὶ τοῦ τέγους τὸν κέραμον αὐτοῦ χαλάζαις στρογγύλαις συντρίψομεν .
κ ἂν γαμῇ ποτ αὐτὸς ἢ τῶν ξυγγενῶν ἢ τῶν φίλων , ὕσομεν τὴν νύκτα πᾶσαν ·
ὥστ ἴσως βουλήσεται κ ἂν ἐν Αἰγύπτῳ τυχεῖν ὢν μᾶλλον ἢ κρῖναι κακῶς 0 .
πέμπτη , τετράς , τρίτη , μετὰ ταύτην δευτέρα , εἶθ ἣν ἐγὼ μάλιστα πασῶν ἡμερῶν δέδοικα καὶ πέφρικα καὶ βδελύττομαι , εὐθὺς μετὰ ταύτην ἔσθ ἕνη τε καὶ νέα 0 .
πᾶς γάρ τις ὀμνὺς οἷς ὀφείλων τυγχάνω , θείς μοι πρυτανεῖ ἀπολεῖν μέ φησι κ ἀξολεῖν , κ ἀμοῦ μέτριά τε καὶ δίκαι αἰτουμένου , ὦ δαιμόνιε τὸ μέν τι νυνὶ μὴ λάβῃς , τὸ δ ἀναβαλοῦ μοι , τὸ δ ἄφες , οὔ φασίν ποτε οὕτως ἀπολήψεσθ , ἀλλὰ λοιδοροῦσί με ὡς ἄδικός εἰμι , καὶ δικάσεσθαί φασί μοι .
νῦν οὖν δικαζέσθων ·
ὀλίγον γάρ μοι μέλει , εἴπερ μεμάθηκεν εὖ λέγειν Φειδιππίδης .
τάχα δ εἴσομαι κόψας τὸ φροντιστήριον .
παῖ , ἠμί , παῖ παῖ 0 .
στρεψιάδην ἀσπάζομαι .
κ ἄγωγέ σ ·
ἀλλὰ τουτονὶ πρῶτον λαβέ ·
χρὴ γὰρ ἐπιθαυμάζειν τι τὸν διδάσκαλον .
καί μοι τὸν υἱὸν εἰ μεμάθηκε τὸν λόγον ἐκεῖνον εἴφ ὃν ἀρτίως εἰσήγαγες 0 .
μεμάθηκεν .
εὖ γ ὦ παμβασίλει Ἀπαιόλη .
ὥστ ἀποφύγοις ἂν ἥντιν ἂν βούλῃ δίκην .
κεἰ μάρτυρες παρῆσαν , ὅτ ἐδανειζόμην ;
πολλῷ γε μᾶλλον , κ ἂν παρῶσι χίλιοι 0 .
βοάσομαί τ ἄρα τὰν ὑπέρτονον βοάν .
ἰὼ κλάετ ὦ βολοστάται αὐτοί τε καὶ τ ἀρχαῖα καὶ τόκοι τόκων 0 ·
οὐδὲν γὰρ ἄν με φλαῦρον ἐργάσαισθ ἔτι , οἷος ἐμοὶ τρέφεται τοῖσδ ἐνὶ δώμασι παῖς , ἀμφήκει γλώττῃ λάμπων , πρόβολος ἐμός , σωτὴρ δόμοις , ἐχθροῖς βλάβη , λυσανίας πατρῴων μεγάλων κακῶν ·
ὃν κάλεσον τρέχων ἔνδοθεν ὡς ἐμέ 0 .
ὦ τέκνον ὦ παῖ ἔξελθ οἴκων , ἄιε σοῦ πατρός 0 .
ὅδ ἐκεῖνος ἀνήρ .
ὦ φίλος ὦ φίλος 0 .
ἄπιθι συλλαβών .
ἰὼ ἰὼ τέκνον , ἰὼ ἰοῦ ἰοῦ 0 .
ὡς ἥδομαί σου πρῶτα τὴν χρόαν ἰδών .
νῦν μέν γ ἰδεῖν εἶ πρῶτον ἐξαρνητικὸς κ ἀντιλογικός , καὶ τοῦτο τ οὐπιχώριον ἀτεχνῶς ἐπανθεῖ , τὸ τί λέγεις σύ 0 ;
καὶ δοκεῖν ἀδικοῦντ ἀδικεῖσθαι καὶ κακουργοῦντ οἶδ ὅτι 0 ·
ἐπὶ τοῦ προσώπου τ ἐστὶν Ἀττικὸν βλέπος .
νῦν οὖν ὅπως σώσεις μ , ἐπεὶ κ ἀπώλεσας .
φοβεῖ δὲ δὴ τί ;
τὴν ἕνην τε καὶ νέαν 0 .
ἕνη γάρ ἐστι καὶ νέα τις ἡμέρα ;
εἰς ἥν γε θήσειν τὰ πρυτανεῖά φασί μοι .
ἀπολοῦσ ἄρ αὔθ οἱ θέντες ·
οὐ γὰρ ἔσθ ὅπως μί ἡμέρα γένοιτ ἂν ἡμέρα δύο .
οὐκ ἂν γένοιτο ;
εἰ μή πέρ γ ἅμα αὑτὴ γένοιτ ἂν γραῦς τε καὶ νέα γυνή .
καὶ μὴν νενόμισταί γ .
οὐ γάρ , οἶμαι , τὸν νόμον ἴσασιν ὀρθῶς ὅ τι νοεῖ .
νοεῖ δὲ τί ;
ὁ Σόλων ὁ παλαιὸς ἦν φιλόδημος τὴν φύσιν .
τουτὶ μὲν οὐδέν πω πρὸς ἕνην τε καὶ νέαν 0 .
ἐκεῖνος οὖν τὴν κλῆσιν ἐς δύ ἡμέρας ἔθηκεν , ἔς γε τὴν ἕνην τε καὶ νέαν , ἵν αἱ θέσεις γίγνοιντο τῇ νουμηνίᾳ .
ἵνα δὴ τί τὴν ἕνην προσέθηχ ;
ἵν ὦ μέλε παρόντες οἱ φεύγοντες ἡμέρᾳ μιᾷ πρότερον ἀπαλλάττοινθ ἑκόντες , εἰ δὲ μή , ἕωθεν ὑπανιῷντο τῇ νουμηνία 0 .
ὅπερ οἱ προτένθαι γὰρ δοκοῦσί μοι ποιεῖν ·
ὅπως τάχιστα τὰ πρυτανεῖ ὑφελοίατο , διὰ τοῦτο πρ οὐτένθευσαν ἡμέρᾳ μιᾷ .
ὦ κακοδαίμονες , τί κάθησθ ἀβέλτεροι , ἡμέτερα κέρδη τῶν σοφῶν ὄντες , λίθοι , ἀριθμός , πρόβατ ἄλλως , ἀμφορῆς νενησμένοι 0 ;
ὥστ εἰς ἐμαυτὸν καὶ τὸν υἱὸν τουτονὶ ἐπ εὐτυχίαισιν ᾀστέον μοὐγκώμιον .
μάκαρ ὦ Στρεψίαδες , αὐτός τ ἔφυς ὡς σοφὸς χ οἶον τὸν υἱὸν τρέφεις , φήσουσι δή μ οἱ φίλοι χοἰ δημόται ζηλοῦντες ἡνίκ ἂν σὺ νικᾷς λέγων τὰς δίκας .
ἀλλ εἰσάγων σε βούλομαι πρῶτον ἑστιᾶσαι .
εἶτ ἄνδρα τῶν αὑτοῦ τι χρὴ προϊέναι ;
οὐδέποτέ γ , ἀλλὰ κρεῖττον εὐθὺς ἦν τότε ἀπερυθριᾶσαι μᾶλλον ἢ σχεῖν πράγματα , ὅτε τῶν ἐμαυτοῦ γ ἕνεκα νυνὶ χρημάτων ἕλκω σε κλητεύσοντα , καὶ γενήσομαι ἐχθρὸς ἔτι πρὸς τούτοισιν ἀνδρὶ δημότῃ .
ἀτὰρ οὐδέποτέ γε τὴν πατρίδα καταισχυνῶ ζῶν , ἀλλὰ καλοῦμαι Στρεψιάδην  τίς οὑτοσί 0 ;
ἐς τὴν ἕνην τε καὶ νέαν 0 .
μαρτύρομαι , ὅτι ἐς δύ εἶπεν ἡμέρας .
τοῦ χρήματος 0 ;
τῶν δώδεκα μνῶν , ἃς ἔλαβες ὠνούμενος τὸν ψαρὸν ἵππον 0 .
ἵππον 0 ;
οὐκ ἀκούετε ;
ὃν πάντες ὑμεῖς ἴστε μισοῦνθ ἱππικήν .
καὶ νὴ Δί ἀποδώσειν γ ἐπώμνυς τοὺς θεούς .
μὰ τὸν Δί οὐ γάρ πω τότ ἐξηπίστατο Φειδιππίδης μοι τὸν ἀκατάβλητον λόγον .
νῦν δὲ διὰ τοῦτ ἔξαρνος εἶναι διανοεῖ ;
τί γὰρ ἄλλ ἂν ἀπολαύσαιμι τοῦ μαθήματος ;
καὶ ταῦτ ἐθελήσεις ἀπομόσαι μοι τοὺς θεοὺς ἵν ἂν κελεύσω γώ σε ;
τοὺς ποίους θεούς 0 ;
τὸν Δία , τὸν Ἑρμῆν , τὸν Ποσειδῶ .
νὴ Δία κ ἂν προσκαταθείην γ ὥστ ὀμόσαι τριώβολον .
ἀπόλοιο τοίνυν ἕνεκ ἀναιδείας ἔτι .
ἁλσὶν διασμηχθεὶς ὄναιτ ἂν οὑτοσί .
οἴμ ὡς καταγελᾷς .
ἓξ χοᾶς χωρήσεται .
οὔ τοι μὰ τὸν Δία τὸν μέγαν καὶ τοὺς θεοὺς ἐμοῦ καταπροίξει .
θαυμασίως ἥσθην θεοῖς , καὶ Ζεὺς γέλοιος ὀμνύμενος τοῖς εἰδόσιν 0 .
ἦ μὴν σὺ τούτων τῷ χρόνῳ δώσεις δίκην .
ἀλλ εἴ τ ἀποδώσεις μοι τὰ χρήματ εἴ τε μή , ἀπόπεμψον ἀποκρινάμενος 0 .
ἔχε νυν ἥσυχος .
ἐγὼ γὰρ αὐτίκ ἀποκρινοῦμαί σοι σαφῶς .
τί σοι δοκεῖ δράσειν ;
ἀποδώσειν μοι δοκεῖ .
ποῦ σθ οὗτος ἁπαιτῶν με τ ἀργύριον 0 ;
λέγε τουτὶ τί ἔστι ;
τοῦθ ὅ τι ἐστί 0 ;
κάρδοπος .
ἔπειτ ἀπαιτεῖς τ ἀργύριον τοιοῦτος ὤν ;
οὐκ ἂν ἀποδοίην οὐ δ ἂν ὀβολὸν οὐδενί , ὅστις καλέσειε κάρδοπον τὴν καρδόπην .
οὐκ ἄρ ἀποδώσεις ;
οὐχ ὅσον γέ μ εἰδέναι 0 .
οὔκουν ἀνύσας τι θᾶττον ἀπολιταργιεῖς ἀπὸ τῆς θύρας ;
ἄπειμι , καὶ τοῦτ ἴσθ ὅτι θήσω πρυτανεῖ ἢ μηκέτι ζῴην ἐγώ .
καὶ προσαπολεῖς ἄρ αὐτὰ πρὸς ταῖς δώδεκα .
καίτοι σε τοῦτό γ οὐχὶ βούλομαι παθεῖν , ὁτιὴ κάλεσας εὐηθικῶς τὴν κάρδοπον .
τίς οὑτοσί ποτ ἔσθ ὁ θρηνῶν ;
οὔτι που τῶν Καρκίνου τις δαιμόνων ἐφθέγξατο ;
τί δ ὅστις εἰμὶ τοῦτο βούλεσθ εἰδέναι ;
ὦ σκληρὲ δαῖμον , ὦ τύχαι θραυσάντυγες ἵππων ἐμῶν , ὦ Παλλὰς ὥς μ ἀπώλεσας 0 .
τί δαί σε Τληπόλεμός ποτ εἴργασται κακόν ;
μὴ σκῶπτέ μ ὦ τᾶν , ἀλλά μοι τὰ χρήματα τὸν υἱὸν ἀποδοῦναι κέλευσον ἅλαβεν , ἄλλως τε μέντοι καὶ κακῶς πεπραγότι .
τὰ ποῖα ταῦτα χρήμαθ 0 ;
ἁδανείσατο .
κακῶς ἄρ ὄντως εἶχες , ὥς γ ἐμοὶ δοκεῖς .
ἵππους ἐλαύνων ἐξέπεσον νὴ τοὺς θεούς .
τί δῆτα ληρεῖς ὥσπερ ἀπ ὄνου καταπεσών 0 ;
ληρῶ , τὰ χρήματ ἀπολαβεῖν εἰ βούλομαι ;
οὐκ ἔσθ ὅπως σύ γ αὐτὸς ὑγιαίνεις .
τὸν ἐγκέφαλον ὥσπερ σεσεῖσθαί μοι δοκεῖς 0 .
σὺ δὲ νὴ τὸν Ἑρμῆν προσκεκλήσεσθαί γέ μοι , εἰ μὴ ποδώσεις τ ἀργύριον 0 .
κάτειπέ νυν , πότερα νομίζεις καινὸν ἀεὶ τὸν Δία ὕειν ὕδωρ ἑκάστοτ , ἢ τὸν ἥλιον ἕλκειν κάτωθεν τ αὐτὸ τοῦθ ὕδωρ πάλιν ;
οὐκ οἶδ ἔγωγ ὁπότερον , οὐδέ μοι μέλει .
πῶς οὖν ἀπολαβεῖν τ ἀργύριον δίκαιος εἶ , εἰ μηδὲν οἶσθα τῶν μετεώρων πραγμάτων ;
ἀλλ εἰ σπανίζεις , τ ἀργυρίου μοι τὸν τόκον ἀπόδοτε ·
τοῦτο δ ἔσθ ὁ τόκος τί θηρίον ;
τί δ ἄλλο γ ἢ κατὰ μῆνα καὶ καθ ἡμέραν πλέον πλέον τ ἀργύριον ἀεὶ γίγνεται ὑπορρέοντος τοῦ χρόνου 0 ;
καλῶς λέγεις .
τὴν θάλατταν ἔσθ ὅτι πλείονα νυνὶ νομίζεις ἢ πρὸ τοῦ 0 1 ;
μὰ Δί ἀλλ ἴσην 0 .
οὐ γὰρ δίκαιον πλείον εἶναι 0 .
κ ᾆτα πῶς αὕτη μὲν ὦ κακόδαιμον οὐδὲν γίγνεται ἐπιρρεόντων τῶν ποταμῶν πλείων , σὺ δὲ ζητεῖς ποιῆσαι τ ἀργύριον πλεῖον τὸ σόν ;
οὐκ ἀποδιώξει σαυτὸν ἀπὸ τῆς οἰκίας ;
φέρε μοι τὸ κέντρον .
ταῦτ ἐγὼ μαρτύρομαι .
ὕπαγε .
ταῦτ οὐχ ὕβρις δῆτ ἐστίν ;
ᾄξεις ;
ἐπιαλῶ κεντῶν ὑπὸ τὸν πρωκτόν σε τὸν σειραφόρον .
φεύγεις ;
ἔμελλόν σ ἆρα κινήσειν ἐγὼ αὐτοῖς τροχοῖς τοῖς σοῖσι καὶ ξυνωρίσιν .
οἷον τὸ πραγμάτων ἐρᾶν φλαύρων 0 ·
ὁ γὰρ γέρων ὅδ ἐρασθεὶς ἀποστερῆσαι βούλεται τὰ χρήμαθ ἁδανείσατο ·
κ οὐκ ἔσθ ὅπως οὐ τήμερον λήψεταί τι πρᾶγμ , ὃ τοῦτον ποιήσει τὸν σοφιστὴν ἀνθ ὧν πανουργεῖν ἤρξατ , ἐξαίφνης λαβεῖν κακόν τι .
οἶμαι γὰρ αὐτὸν αὐτίχ εὑρήσειν ὅπερ πάλαι ποτ  ἐπεζήτει  εἶναι τὸν υἱὸν δεινόν οἱ γνώμας ἐναντίας λέγειν τοῖσιν δικαίοις , ὥστε νικᾶν ἅπαντας οἷσπερ ἂν ξυγγένηται , κ ἂν λέγῃ παμπόνηρ .
ἴσως δ ἴσως βουλήσεται κ ἄφωνον αὐτὸν εἶναι .
ὦ γείτονες καὶ ξυγγενεῖς καὶ δημόται , ἀμυνάθετέ μοι τυπτομένῳ πάσῃ τέχνῃ .
οἴμοι κακοδαίμων τῆς κεφαλῆς καὶ τῆς γνάθου 0 .
ὦ μιαρὲ τύπτεις τὸν πατέρα ;
φήμ ὦ πάτερ .
ὁρᾶθ ὁμολογοῦνθ ὅτι με τύπτει .
καὶ μάλα 0 .
ὦ μιαρὲ καὶ πατραλοῖα καὶ τοιχωρύχε .
αὖθίς με τ αὐτὰ ταῦτα καὶ πλείω λέγε .
ἆρ οἶσθ ὅτι χαίρω πόλλ ἀκούων καὶ κακά ;
ὦ λακκόπρωκτε 0 .
πάττε πολλοῖς τοῖς ῥόδοις .
τὸν πατέρα τύπτεις ;
κ ἀποφανῶ γε νὴ Δία ὡς ἐν δίκῃ σ ἔτυπτον .
ὦ μιαρώτατε , καὶ πῶς γένοιτ ἂν πατέρα τύπτειν ἐν δίκῃ ;
ἔγωγ ἀποδείξω καί σε νικήσω λέγων .
τουτὶ σὺ νικήσεις ;
πολύ γε καὶ ῥᾳδίως 0 .
ἑλοῦ δ ὁπότερον τοῖν λόγοιν βούλει λέγειν .
ποίοιν λόγοιν 0 ;
τὸν κρείττον ἢ τὸν ἥττονα 0 .
ἐδιδαξάμην μέντοι σε νὴ Δί ὦ μέλε τοῖσιν δικαίοις ἀντιλέγειν , εἰ ταῦτά γε μέλλεις ἀναπείσειν , ὡς δίκαιον καὶ καλὸν τὸν πατέρα τύπτεσθ ἐστὶν ὑπὸ τῶν υἱέων .
ἀλλ οἴομαι μέντοι σ ἀναπείσειν , ὥστε γε οὐ δ αὐτὸς ἀκροασάμενος οὐδὲν ἀντερεῖς .
καὶ μὴν ὅ τι καὶ λέξεις ἀκοῦσαι βούλομαι .
σὸν ἔργον ὦ πρεσβῦτα φροντίζειν ὅπῃ τὸν ἄνδρα κρατήσεις , ὡς οὗτος , εἰ μή τῳ πεποίθειν , οὐκ ἂν ἦν οὕτως ἀκόλαστος 0 1 .
ἀλλ ἔσθ ὅτῳ θρασύνεται ·
δῆλόν γε τ ἀνθρώπου στὶ τὸ λῆμα 0 .
ἀλλ ἐξ ὅτου τὸ πρῶτον ἤρξαθ ἡ μάχη γενέσθαι , ἤδη λέγειν χρὴ πρὸς χορόν ·
πάντως δὲ τοῦτο δράσεις .
καὶ μὴν ὅθεν γε πρῶτον ἠρξάμεσθα λοιδορεῖσθαι ἐγὼ φράσω ·
πειδὴ γὰρ εἱστιώμεθ , ὥσπερ ἴστε , πρῶτον μὲν αὐτὸν τὴν λύραν λαβόντ ἐγὼ κέλευσα ᾆσαι Σιμωνίδου μέλος , τὸν Κριὸν ὡς ἐπέχθη .
ὁ δ εὐθέως ἀρχαῖον εἶν ἔφασκε τὸ κιθαρίζειν ᾄδειν τε πίνονθ ὡσπερεὶ κάχρυς γυναῖκ ἀλοῦσαν 0 .
οὐ γὰρ τότ εὐθὺς χρῆν σ ἄρα τύπτεσθαί τε καὶ πατεῖσθαι , ᾄδειν κελεύονθ ὡσπερεὶ τέττιγας ἑστιῶντα 0 ;
τοιαῦτα μέντοι καὶ τότ ἔλεγεν ἔνδον οἷάπερ νῦν , καὶ τὸν Σιμωνίδην ἔφασκ εἶναι κακὸν ποιητήν 0 .
κ ἀγὼ μόλις μὲν ἀλλ ὅμως ἠνεσχόμην τὸ πρῶτον ·
ἔπειτα δ ἐκέλευσ αὐτὸν ἀλλὰ μυρρίνην λαβόντα τῶν Αἰσχύλου λέξαι τί μοι ·
κ ᾆθ οὗτος εὐθὺς εἶπεν ·
ἐγὼ γὰρ Αἰσχύλον νομίζω πρῶτον ἐν ποιηταῖς , ψόφου πλέων ἀξύστατον στόμφακα κρημνοποιόν ;
κ ἀνταῦθα πῶς οἴεσθέ μου τὴν καρδίαν ὀρεχθεῖν ;
ὅμως δὲ τὸν θυμὸν δακὼν ἔφην , σὺ δ ἀλλὰ τούτων λέξον τι τῶν νεωτέρων , ἅττ ἐστὶ τὰ σοφὰ ταῦτα .
ὁ δ εὐθὺς ᾖσ Εὐριπίδου ῥῆσίν τιν , ὡς ἐκίνει ἀδελφὸς ὦλεξίκακε τὴν ὁμομητρίαν ἀδελφήν .
κ ἀγὼ οὐκέτ ἐξηνεσχόμην , ἀλλ εὐθέως ἀράττω πολλοῖς κακοῖς κ αἰσχροῖσι ·
κ ᾆτ ἐντεῦθεν , οἷον εἰκός , ἔπος πρὸς ἔπος ἠρειδόμεσθ 0 ·
εἶθ οὗτος ἐπαναπηδᾶ , κ ἄπειτ ἔφλα με κ ἀσπόδει κ ἄπνιγε κ ἀπέθλιβεν .
οὔκουν δικαίως , ὅστις οὐκ Εὐριπίδην ἐπαινεῖς σοφώτατον 0 ;
σοφώτατόν γ ἐκεῖνον 0 ·
ὦ  τί σ εἴπω ;
ἀλλ αὖθις αὖ τυπτήσομαι .
νὴ τὸν Δί ἐν δίκῃ γ ἄν .
καὶ πῶς δικαίως 0 ;
ὅστις ὦ ναίσχυντέ σ ἐξέθρεψα , αἰσθανόμενός σου πάντα τραυλίζοντος , ὅ τι νοοίης 0 .
εἰ μέν γε βρῦν εἴποις , ἐγὼ γνοὺς ἂν πιεῖν ἐπέσχον ·
μαμμᾶν δ ἂν αἰτήσαντος ἧκόν σοι φέρων ἂν ἄρτον ·
κακκᾶν δ ἂν οὐκ ἔφθης φράσας , κ ἀγὼ λαβὼν θύραζε ἐξέφερον ἂν καὶ πρ οὐσχόμην σε ·
σὺ δ ἐμὲ νῦν ἀπάγχων βοῶντα καὶ κεκραγόθ ὅτι χεζητιῴην , οὐκ ἔτλης ἔξω ξενεγκεῖν ὦ μιαρὲ θύραζέ μ , ἀλλὰ πνιγόμενος αὐτοῦ ποίησα κακκᾶν .
οἶμαί γε τῶν νεωτέρων τὰς καρδίας πηδᾶν ὅ τι λέξει .
εἰ γὰρ τοιαῦτά γ οὗτος ἐξειργασμένος λαλῶν ἀναπείσει , τὸ δέρμα τῶν γεραιτέρων λάβοιμεν ἂν ἀλλ οὐ δ ἐρεβίνθου .
σὸν ἔργον ὦ καινῶν ἐπῶν κινητὰ καὶ μοχλευτὰ πειθώ τινα ζητεῖν , ὅπως δόξεις λέγειν δίκαια .
ὡς ἡδὺ καινοῖς πράγμασιν καὶ δεξιοῖς ὁμιλεῖν , καὶ τῶν καθεστώτων νόμων ὑπερφρονεῖν δύνασθαι 0 .
ἐγὼ γὰρ ὅτε μὲν ἱππικῇ τὸν νοῦν μόνῃ προσεῖχον , οὐ δ ἂν τρί εἰπεῖν ῥήμαθ οἷός τ ἦν πρὶν ἐξαμαρτεῖν ·
νυνὶ δ ἐπειδή μ οὑτοσὶ τούτων ἔπαυσεν αὐτός , γνώμαις δὲ λεπταῖς καὶ λόγοις ξύνειμι καὶ μερίμναις , οἶμαι διδάξειν ὡς δίκαιον τὸν πατέρα κολάζειν 0 .
ἵππευε τοίνυν νὴ Δί , ὡς ἔμοιγε κρεῖττόν ἐστιν ἵππων τρέφειν τέθριππον ἢ τυπτόμενον ἐπιτριβῆναι .
ἐκεῖσε δ ὅθεν ἀπέσχισάς με τοῦ λόγου μέτειμι , καὶ πρῶτ ἐρήσομαί σε τουτί ·
παῖδά μ ὄντ ἔτυπτες ;
ἔγωγέ σ εὐνοῶν τε καὶ κηδόμενος 0 .
εἰπὲ δή μοι , οὐ κ ἀμέ σοι δίκαιόν ἐστιν εὐνοεῖν ὁμοίως τύπτειν τ , ἐπειδήπερ γε τοῦτ ἐστ εὐνοεῖν τὸ τύπτειν ;
πῶς γὰρ τὸ μὲν σὸν σῶμα χρὴ πληγῶν ἀθῷον εἶναι , τ οὐμὸν δὲ μή 0 ;
καὶ μὴν ἔφυν ἐλεύθερός γε κ ἀγώ .
κλάουσι παῖδες , πατέρα δ οὐ κλάειν δοκεῖς ;
φήσεις νομίζεσθαι σὺ παιδὸς τοῦτο τ οὔργον εἶναι ·
ἐγὼ δέ γ ἀντείποιμ ἂν ὡς δὶς παῖδες οἱ γέροντες 0 ·
εἰκὸς δὲ μᾶλλον τοὺς γέροντας ἢ νέους τι κλάειν , ὅσῳπερ ἐξαμαρτάνειν ἧττον δίκαιον αὐτούς 0 1 .
ἀλλ οὐδαμοῦ νομίζεται τὸν πατέρα τοῦτο πάσχειν .
οὔκουν ἀνὴρ ὁ τὸν νόμον θεὶς τοῦτον ἦν τὸ πρῶτον ὥσπερ σὺ κ ἀγώ , καὶ λέγων ἔπειθε τοὺς παλαιούς ;
ἧττόν τι δῆτ ἔξεστι κ ἀμοὶ καινὸν αὖ τὸ λοιπὸν θεῖναι νόμον τοῖς υἱέσιν , τοὺς πατέρας ἀντιτύπτειν ;
ὅσας δὲ πληγὰς εἴχομεν πρὶν τὸν νόμον τεθῆναι , ἀφίεμεν , καὶ δίδομεν αὐτοῖς προῖκα συγκεκόφθαι .
σκέψαι δὲ τοὺς ἀλεκτρυόνας καὶ τ ἄλλα τὰ βοτὰ ταυτί , ὡς τοὺς πατέρας ἀμύνεται ·
καίτοι τί διαφέρουσιν ἡμῶν ἐκεῖνοι , πλήν γ ὅτι ψηφίσματ οὐ γράφουσιν ;
τί δῆτ , ἐπειδὴ τοὺς ἀλεκτρυόνας ἅπαντα μιμεῖ , οὐκ ἐσθίεις καὶ τὴν κόπρον κ ἀπὶ ξύλου καθεύδεις ;
οὐ τ αὐτὸν ὦ τᾶν ἐστίν , οὐ δ ἂν Σωκράτει δοκοίη .
πρὸς ταῦτα μὴ τύπτ ·
εἰ δὲ μή , σαυτόν ποτ αἰτιάσει 0 .
ἐπεὶ σὲ μὲν δίκαιός εἰμ ἐγὼ κολάζειν , σὺ δ , ἢν γένηταί σοι , τὸν υἱόν 0 .
ἢν δὲ μὴ γένηται , μάτην ἐμοὶ κεκλαύσεται , σὺ δ ἐγχανὼν τεθνήξεις .
ἐμοὶ μὲν ὦνδρες ἥλικες δοκεῖ λέγειν δίκαια ·
κ ἄμοιγε συγχωρεῖν δοκεῖ τούτοισι τ ἀπιεικῆ .
κλάειν γὰρ ἡμᾶς εἰκός ἐστ , ἢν μὴ δίκαια δρῶμεν .
σκέψαι δὲ χ ἀτέραν ἔτι γνώμην .
ἀπὸ γὰρ καὶ μὴν ἴσως γ οὐκ ἀχθέσει παθὼν ἃ νῦν πέπονθας .
δίδαξον γὰρ τί μ ἐκ τούτων ἐπωφελήσεις .
τὴν μητέρ ὥσπερ καὶ σὲ τυπτήσω 0 .
τί φῄς , τί φῂς σύ ;
τοῦθ ἕτερον αὖ μεῖζον κακόν 0 .
τί δ ἢν ἔχων τὸν ἥττω λόγον σε νικήσω λέγων τὴν μητέρ ὡς τύπτειν χρεών ;
τί δ ἄλλο γ ἢν ταυτὶ ποιῇς , οὐδέν σε κωλύσει σεαυτὸν ἐμβαλεῖν ἐς τὸ βάραθρον μετὰ Σωκράτους καὶ τὸν λόγον τὸν ἥττω .
ταυτὶ δι ὑμᾶς ὦ Νεθέλαι πέπονθ ἐγώ , ὑμῖν ἀναθεὶς ἅπαντα τ ἀμὰ πράγματα .
αὐτὸς μὲν οὖν σαυτῷ σὺ τούτων αἴτιος , στρέψας σεαυτὸν ἐς πονηρὰ πράγματα 0 .
τί δῆτα ταῦτ οὔ μοι τότ ἠγορεύετε , ἀλλ ἄνδρ ἄγροικον καὶ γέροντ ἐπῄρετε ;
ἡμεῖς ποιοῦμεν ταῦθ ἑκάστοθ ὅταν τινὰ γνῶμεν πονηρῶν ὄντ ἐραστὴν πραγμάτων , ἕως ἂν αὐτὸν ἐμβάλωμεν ἐς κακόν , ὅπως ἂν εἰδῇ τοὺς θεοὺς δεδοικέναι .
ὤμοι πονηρά γ ὦ Νεφέλαι , δίκαια δέ 0 .
οὐ γάρ μ ἐχρῆν τὰ χρήμαθ ἁδανεισάμην ἀποστερεῖν .
νῦν οὖν ὅπως ὦ φίλτατε τὸν Χαιρεφῶντα τὸν μιαρὸν καὶ Σωκράτη ἀπολεῖς μετ ἐμοῦ λθών , οἳ σὲ κ ἄμ ἐξηπάτων 0 .
ἀλλ οὐκ ἂν ἀδικήσαιμι τοὺς διδασκάλους .
ναὶ ναὶ καταιδέσθητι πατρῷον Δία .
ἰδού γε Δία πατρῷον 0 ·
ὡς ἀρχαῖος εἶ .
ζεὺς γάρ τις ἔστιν ;
ἔστιν .
οὐκ ἔστ , οὔκ , ἐπεὶ Δῖνος βασιλεύει τὸν Δί ἐξεληλακώς .
οὐκ ἐξελήλακ , ἀλλ ἐγὼ τοῦτ ᾠόμην διὰ τουτονὶ τὸν δῖνον .
οἴμοι δείλαιος ὅτε καὶ σὲ χυτρεοῦν ὄντα θεὸν ἡγησάμην 0 .
ἐνταῦθα σαυτῷ παραφρόνει καὶ φληνάφα .
οἴμοι παρανοίας 0 ·
ὡς ἐμαινόμην ἄρα , ὅτ ἐξέβαλλον τοὺς θεοὺς διὰ Σωκράτη .
ἀλλ ὦ φίλ Ἑρμῆ μηδαμῶς θύμαινέ μοι μηδέ μ ἐπιτρίψῃς , ἀλλὰ συγγνώμην ἔχε ἐμοῦ παρανοήσαντος ἀδολεσχίᾳ ·
καί μοι γενοῦ ξύμβουλος , εἴ τ αὐτοὺς γραφὴν διωκάθω γραψάμενος εἴ θ ὅ τι σοι δοκεῖ .
ὀρθῶς παραινεῖς οὐκ ἐῶν δικορραφεῖν , ἀλλ ὡς τάχιστ ἐμπιμπράναι τὴν οἰκίαν τῶν ἀδολεσχῶν .
δεῦρο δεῦρ ὦ Ξανθία , κλίμακα λαβὼν ἔξελθε καὶ σμινύην φέρων , κ ἄπειτ ἐπαναβὰς ἐπὶ τὸ φροντιστήριον τὸ τέγος κατάσκαπτ , εἰ φιλεῖς τὸν δεσπότην , ἕως ἂν αὐτοῖς ἐμβάλῃς τὴν οἰκίαν ·
ἐμοὶ δὲ δᾷδ ἐνεγκάτω τις ἡμμένην , κ ἀγώ τιν αὐτῶν τήμερον δοῦναι δίκην ἐμοὶ ποιήσω , κεἰ σφόδρ εἴσ ἀλαζόνες .
σὸν ἔργον ὦ δᾲς ἱέναι πολλὴν φλόγα 0 .
ἄνθρωπε , τί ποιεῖς ;
ὅ τι ποιῶ ;
τί δ ἄλλο γ ἢ διαλεπτολογοῦμαι ταῖς δοκοῖς τῆς οἰκίας 0 ;
οἴμοι τίς ἡμῶν πυρπολεῖ τὴν οἰκίαν ;
ἐκεῖνος οὗπερ θο ἰμάτιον θ οἰμάτιον εἰλήφατε .
ἀπολεῖς ἀπολεῖς .
τοῦτ αὐτὸ γὰρ καὶ βούλομαι , ἢν ἡ σμινύη μοι μὴ προδῷ τὰς ἐλπίδας , ἢ γὼ πρότερόν πως ἐκτραχηλισθῶ πεσών .
οὗτος τί ποιεῖς ἐτεὸν οὑπὶ τοῦ τέγους ;
οἴμοι τάλας δείλαιος ἀποπνιγήσομαι .
ἐγὼ δὲ κακοδαίμων γε κατακαυθήσομαι .
τί γὰρ μαθόντες τοὺς θεοὺς ὑβρίζετε , καὶ τῆς σελήνης ἐσκοπεῖσθε τὴν ἕδραν ;
δίωκε βάλλε παῖε , πολλῶν οὕνεκα , μάλιστα δ εἰδὼς τοὺς θεοὺς ὡς ἠδίκουν .
ἡγεῖσθ ἔξω ·
κεχόρευται γὰρ μετρίως τό γε τήμερον ἡμῖν .
Οὗτος τί πάσχεις ὦ κακόδαιμον Ξανθία ;
φυλακὴν καταλύειν νυκτερινὴν διδάσκομαι .
κακὸν ἆρα ταῖς πλευραῖς τι προὐφείλεις μέγα .
ἆρ οἶσθά γ οἷον κνώδαλον φυλάττομεν ;
οἶδ , ἀλλ ἐπιθυμῶ σμικρὸν ἀπομερμηρίσαι .
σὺ δ οὖν παρακινδύνευ , ἐπεὶ κ αὐτοῦ γ ἐμοῦ κατὰ τοῖν κόραιν ὕπνου τι καταχεῖται γλυκύ .
ἀλλ ἦ παραφρονεῖς ἐτεὸν ἢ κορυβαντιᾷς ;
οὔκ , ἀλλ ὕπνος μ ἔχει τις ἐκ Σαβαζίου .
τὸν αὐτὸν ἄρ ἐμοὶ βουκολεῖς Σαβάζιον .
κ ἀμοὶ γὰρ ἀρτίως ἐπεστρατεύσατο Μῆδός τις ἐπὶ τὰ βλέφαρα νυστακτὴς ὕπνος ·
καὶ δῆτ ὄναρ θαυμαστὸν εἶδον ἀρτίως .
κ ἄγωγ ἀληθῶς οἷον οὐδεπώποτε 0 .
ἀτὰρ σὺ λέξον πρότερος .
ἐδόκουν αἰετὸν καταπτόμενον ἐς τὴν ἀγορὰν μέγαν πάνυ ἀναρπάσαντα τοῖς ὄνυξιν ἀσπίδα φέρειν ἐπίχαλκον ἀνεκὰς ἐς τὸν οὐρανόν , κ ἄπειτα ταύτην ἀποβαλεῖν Κλεώνυμον .
οὐδὲν ἄρα γρίφου διαφέρει Κλεώνυμος .
προσερεῖ τις τοῖσι συμπόταις , λέγων τί τ αὐτὸν ἐν γῇ τ ἀπέβαλεν κ ἀν οὐρανῷ κ ἀν τῇ θαλάττῃ θηρίον τὴν ἀσπίδα 0 ;
οἴμοι τί δῆτά μοι κακὸν γενήσεται ἰδόντι τοιοῦτον ἐνύπνιον ;
οὐδὲν γὰρ ἔσται δεινὸν οὐ μὰ τοὺς θεούς .
δεινόν γέ ποὔστ ἄνθρωπος ἀποβαλὼν ὅπλα 0 .
ἀτὰρ σὺ τὸ σὸν αὖ λέξον .
ἀλλ ἐστὶν μέγα .
περὶ τῆς πόλεως γάρ ἐστι τοῦ σκάφους ὅλου .
λέγε νυν ἀνύσας τι τὴν τρόπιν τοῦ πράγματος .
ἔδοξέ μοι περὶ πρῶτον ὕπνον ἐν τῇ πυκνὶ ἐκκλησιάζειν πρόβατα συγκαθήμενα , βακτηρίας ἔχοντα καὶ τριβώνια ·
κ ἄπειτα τούτοις τοῖς προβάτοισι μοὐδόκει δημηγορεῖν φάλαινα πανδοκεύτρια , ἔχουσα φωνὴν ἐμπεπρησμένης ὑός .
παῦε παῦε , μὴ λέγε ·
ὄζει κάκιστον τοὐνύπνιον βύρσης σαπρᾶς .
εἶθ ἡ μιαρὰ φάλαιν ἔχουσα τρυτάνην ἵστη βόειον δημόν .
οἴμοι δείλαιος 0 ·
τὸν δῆμον ἡμῶν βούλεται διιστάναι .
ἐδόκει δέ μοι Θέωρος αὐτῆς πλησίον χαμαὶ καθῆσθαι τὴν κεφαλὴν κόρακος ἔχων .
εἶτ Ἀλκιβιάδης εἶπε πρός με τραυλίσας , ὁλᾷς ;
θέωλος τὴν κεφαλὴν κόλακος ἔχει .
οὔκουν ἐκεῖν ἀλλόκοτον , ὁ Θέωρος κόραξ γιγνόμενος 0 ;
ἥκιστ , ἀλλ ἄριστον 0 .
ἄνθρωπος ὢν εἶτ ἐγένετ ἐξαίφνης κόραξ ·
οὔκουν ἐναργὲς τοῦτο συμβαλεῖν , ὅτι ἀρθεὶς ἀφ ἡμῶν ἐς κόρακας οἰχήσεται 0 ;
εἶτ οὐκ ἐγὼ δοὺς δύ ὀβολὼ μισθώσομαι οὕτως ὑποκρινόμενον σοφῶς ὀνείρατα ;
φέρε νυν κατείπω τοῖς θεαταῖς τὸν λόγον , ὀλίγ ἄτθ ὑπειπὼν πρῶτον αὐτοῖσιν ταδί , μηδὲν παρ ἡμῶν προσδοκᾶν λίαν μέγα , μη δ αὖ γέλωτα Μεγαρόθεν κεκλεμμένον .
ἡμῖν γὰρ οὐκ ἔστ οὔ τε κάρυ ἐκ φορμίδος δούλω διαρριπτοῦντε τοῖς θεωμένοις , οὔ θ Ἡρακλῆς τὸ δεῖπνον ἐξαπατώμενος , οὐ δ αὖθις ἀνασελγαινόμενος Εὐριπίδης ·
οὐ δ εἰ Κλέων γ ἔλαμψε τῆς τύχης χάριν , αὖθις τὸν αὐτὸν ἄνδρα μυττωτεύσομεν .
ἀλλ ἔστιν ἡμῖν λογίδιον γνώμην ἔχον , ὑμῶν μὲν αὐτῶν οὐχὶ δεξιώτερον , κωμῳδίας δὲ φορτικῆς σοφώτερον .
ἔστιν γὰρ ἡμῖν δεσπότης ἐκεινοσὶ ἅνω καθεύδων , ὁ μέγας , οὑπὶ τοῦ τέγους .
οὗτος φυλάττειν τὸν πατέρ ἐπέταξε νῷν , ἔνδον καθείρξας , ἵνα θύραζε μὴ ξίῃ .